प्रतिनिधिक छायाचित्र

कोव्हिड-19च्या या काळात BAMS डॉक्टर्स मागे न हटता सेवा बजावत आहेत, पण सरकारी पातळीवर आमची उपेक्षा केली जाते, अशी तक्रार सध्या राज्यातले आयुर्वेदिक डॉक्टर्स करत आहेत. त्यांच्यातल्या असंतोषाचं प्रमुख कारण आहे, एमबीबीएस डॉक्टरांपेक्षा त्यांना कमी मिळणार मानधन. 

गेल्या महिन्यात कोव्हिड-19शी लढणाऱ्या कंत्राटी तसंच बंधपत्रित वैद्यकीय अधिकाऱ्यांचं मानधन सरकारने वाढवलं, पण याला फक्त MBBS डॉक्टर्स पात्र ठरणार आहेत. 

त्यामुळे राष्ट्रीय बाल स्वास्थ्य अभियानाअंतर्गत कार्यरत असणारे BAMS डॉक्टर्स, नर्सेस, फार्मसिस्ट तसंच इतर वैद्यकीय स्टाफ याला पात्र ठरणार नाहीत. 

आठ एप्रिलला मुख्यमंत्री उद्धव ठाकरे यांनी आपल्या भाषणात म्हटलं होतं की, आम्ही राज्यात फिव्हर क्लिनिकची स्थापना करणार. 

आयुर्वेदिक तसंच युनानी डॉक्टरांना कोरोना व्हायरसविरोधातल्या लढ्यात सहभागी होण्याचं आवाहनही त्यांनी केलं होतं. त्यानुसार अनेक डॉक्टरांनी रजिस्ट्रेशन केलं, अनेकांना वेगवेगळ्या ठिकाणी रूजू होण्याच्या ऑर्डर्स आल्या पण काम करूनही सरकार उपेक्षा करत असल्याचा या डॉक्टरांचा आरोप आहे. 

डॉ. पंचभाई म्हणतात, ... आणखी 4000 वर्णांसाठी लेख सुरू ठेवा:
"माझी ड्युटी सध्या कोव्हिड केअर सेंटरमध्ये (CCC)आहे. इथे सौम्य लक्षणं असलेले पेशंट, संशयित कोरोना पेशंट, तसंच कोरोना पेशंटच्या घरचे दाखल झालेले असतात. अशांचे स्वॅब घेण्यापासून ते त्यांना औषधं देण्यापर्यंत सगळी कामं आम्ही BAMS डॉक्टर्स करतो."

पंचभाई सांगतात "आमच्यापैकी अनेक डॉक्टर्स डेडिकेडेट कोरोना सेंटर (DCC)मध्ये कर्तव्य बजावत आहेत. आम्हीही तेच काम करतो जे MBBS डॉक्टर्स करतात. तितकीच रिस्क घेतो, तेवढेच तास दवाखान्यात असतो, पीपीई किटमध्ये आमचंही अंग घामाने भिजून निघतं, तरीही आम्हाला MBBS डॉक्टरांच्या एक तृतीयांश इतका पगार दिला जातो. आज नव्याने दाखल झालेल्या MBBS डॉक्टरांना 70 हजार पगार आणि आम्ही 12 वर्ष काम करून आम्हाला 26 हजार पगार, हा कुठला न्याय आहे?" 

डॉ. पंचभाई याआधी मालेगावमध्ये फिव्हर क्लीनिकमध्ये कार्यरत होते. सर्दी, खोकला ,ताप असणाऱ्या पेशंटची तपासणी करणं आणि कोरोनासदृश्य लक्षणं आढळली तर सिव्हिल हॉस्पिटलला रेफर करणं हे त्यांचं मुख्य काम.  

तेव्हाचे अनुभव विशद करताना ते म्हणतात, "त्या परिस्थितीत काम करणं फार अवघड होतं. लोकांमध्ये फोबिया आणि सरकारी यंत्रणांविषयी अनास्था होती. तेव्हा घरोघरी जाऊन, लोकांचं काउन्सिलिंग करून त्यांची तपासणी करावी लागायची. एकदा एका घरात 70 माणसं राहाताना आढळली, त्या सगळ्यांची तपासणी करणं महतकठीण काम होतं. विचार करा कामाचं किती प्रेशर असेल."

अस्तित्व परिषद BAMS डॉक्टरांना समान वेतन आणि समान दर्जा मिळावा यासाठी प्रयत्नशील आहे. त्याचे राज्य समन्वयक संदीप कोतवाल माहिती देतात की, सध्या राज्यात जवळपास 2200 BAMS डॉक्टर्स थेट कोव्हिड केअर सेंटरमध्ये कार्यरत आहेत. यात फिव्हर क्लीनिक किंवा इतर ठिकाणी सेवा देणारे डॉक्टर्स गृहित धरलेले नाहीत.

त्यापैकीच एक आहेत डॉ समर्थ देशमुख. त्यांनी डेडीकेटेड कोरोना सेंटरला काम करून तिथल्या कोरोना पॉझिटिव्ह पेशंट्सवर उपचार केले आहे. "आम्ही ज्या ठिकाणी काम केलं तिथे कोणीही MBBS डॉक्टर नव्हता. मुळात ग्रामीण भागात सरकारी हॉस्पिटलमध्ये प्रामुख्याने काम करणारे कंत्राटी आयुर्वेदिक डॉक्टरच आहेत. यातले बहुसंख्य राष्ट्रीय बाल स्वास्थ्य कार्यक्रमाअंतर्गत काम करतात. पण ग्रामीण भागातल्या आरोग्यव्यवस्थेचा जे डॉक्टर्स कणा आहेत, त्यांच्या बाबतीतच दुजाभाव होतोय," ते म्हणतात. 











कोरोना व्हायरसचा सर्वाधिक फटका बसलेल्या देशांतील आकडेवारी-...